รัฐบาลไทย-ข่าวทำเนียบรัฐบาล-สรรพสามิต MOU กับศูนย์อำนวยการรักษาผลประโยชน์ของชาติทางทะเล บูรณาการร่วมมือปฏิบัติงานและเชื่อมโยงแลกเปลี่ยนข้อมูลข่าวสาร ยกระดับการป้องกันและปราบปรามลักลอบค้าน้ำมันเถื่อนทางทะเล
วันอังคารที่ 6 กุมภาพันธ์ 2567
06/02/2567
สรรพสามิต MOU กับศูนย์อํานวยการรักษาผลประโยชน์ของชาติทางทะเล บูรณาการร่วมมือปฏิบัติงานและเชื่อมโยงแลกเปลี่ยนข้อมูลข่าวสาร ยกระดับการป้องกันและปราบปรามลักลอบค้าน้ํามันเถื่อนทางทะเล
เมื่อวันที่ 6 ก.พ.2567 ดร.เอกนิติ นิติทัณฑ์ประภาศ อธิบดีกรมสรรพสามิต และ พล.ร.อ.อะดุง พันธุ์เอี่ยม รอง ผอ.ศูนย์อํานวยการรักษาผลประโยชน์ของชาติทางทะเล ร่วมพิธีลงนามบันทึกข้อตกลงความร่วมมือ ณ ห้องรับรอง บก.ทร. กองบัญชาการกองทัพเรือ พื้นที่พระราชวังเดิม
สรรพสามิต MOU กับ ศูนย์อํานวยการรักษาผลประโยชน์ของชาติทางทะเล บูรณาการความร่วมมือการปฏิบัติงานและเชื่อมโยงแลกเปลี่ยนข้อมูลข่าวสาร ยกระดับการป้องกันและปราบปรามลักลอบค้าน้ํามันเถื่อนทางทะเล
กรมสรรพสามิตลงนามบันทึกความร่วมมือกับศูนย์อํานวยการรักษาผลประโยชน์ของชาติทางทะเล (ศรชล.) บูรณาการความร่วมมือการปฏิบัติงานและเชื่อมโยงแลกเปลี่ยนข้อมูลข่าวสารในการรักษาผลประโยชน์ของชาติทางทะเล พัฒนากลไกและขีดความสามารถเท่าทันสถานการณ์ทางทะเลและภัยคุกคามทางทะเลรูปแบบใหม่ เน้นบูรณาการการปฏิบัติงานและแลกเปลี่ยนข้อมูลข่าวสารเพื่อควบคุมดูแลโครงการจําหน่ายน้ํามันเขียว ตามนโยบายกรมสรรพสามิตป้องกันปราบปรามการกระทําผิดกฎหมายอย่างเข้มงวด เพื่อความเป็นธรรมต่อผู้เสียภาษีอย่างถูกต้อง
เมื่อวันที่ 6 กุมภาพันธ์ 2567 ดร. เอกนิติ นิติทัณฑ์ประภาศ อธิบดีกรมสรรพสามิต และ พล.ร.อ.อะดุง พันธุ์เอี่ยม รองผู้อํานวยการศูนย์อํานวยการรักษาผลประโยชน์ของชาติทางทะเล ร่วมพิธีลงนามบันทึกข้อตกลงความร่วมมือ หรือ MOU ณ ห้องรับรอง บก.ทร. กองบัญชาการกองทัพเรือ พื้นที่พระราชวังเดิม
อธิบดีกรมสรรพสามิต กล่าวว่า MOU ดังกล่าวเป็นความร่วมมือระหว่างกรมสรรพสามิตและศูนย์อํานวยการรักษาผลประโยชน์ของชาติทางทะเล (ศรชล.) ในการร่วมมือกันรักษาผลประโยชน์ของชาติทางทะเล เพื่อให้การดําเนินงานเป็นไปอย่างมีประสิทธิภาพและทันต่อสถานการณ์ ผ่านการเชื่อมโยงแลกเปลี่ยนข้อมูลข่าวสารทางทะเล พัฒนากลไกและขีดความสามารถในการรับรู้เท่าทันสถานการณ์ทางทะเลและภัยคุกคามทางทะเลรูปแบบใหม่ โดยในส่วนของกรมสรรพสามิตจะเน้นบูรณาการข้อมูลข่าวสารในการกํากับดูแลและควบคุมโครงการจําหน่ายน้ํามันเขียว ซึ่งเป็นน้ํามันที่ได้รับการยกเว้นภาษีสรรพสามิต เพื่อจําหน่ายให้ชาวประมงในเขตต่อเนื่องของราชอาณาจักร ซึ่งห่างจากชายฝั่ง 12-24 ไมล์ทะเล ผ่านเรือสถานีบริการจําหน่ายน้ํามัน โดยน้ํามันเขียวที่ขายอยู่กลางทะเลจะมีราคาถูกกว่าน้ํามันดีเซลที่ขายอยู่บนบก เพื่อให้ต้นทุนการทําประมงถูกลง และสามารถแข่งขันกับต่างประเทศได้ แต่มีเรือบางลําได้ลักลอบนําน้ํามันเขียวที่ได้รับการยกเว้นภาษีนํากลับเข้ามาขายต่อ ทําให้รัฐบาลสูญเสียรายได้เป็นจํานวนมาก รวมถึงความไม่เป็นธรรมต่อผู้เสียภาษีที่ถูกต้อง
ดร. เอกนิติ นิติทัณฑ์ประภาศ กล่าวเพิ่มเติมว่า การเชื่อมโยงและแลกเปลี่ยนข้อมูลในครั้งนี้ จะช่วยให้กรมสรรพสามิตสามารถควบคุม ตรวจสอบ เส้นทางการเดินเรือบรรทุกน้ํามันส่งออกที่ได้รับการยกเว้นภาษีอย่างมีประสิทธิภาพ อีกทั้งเป็นการยกระดับการป้องกันและปราบปรามลักลอบค้าน้ํามันเถื่อนทางทะเล เพื่อให้เกิดความเป็นธรรมต่อผู้เสียภาษีที่ถูกต้อง โดยข้อมูลที่จะบูรณาการเชื่องโยงแลกเปลี่ยนนั้นจะเป็นข้อมูลจากระบบสําแดงข้อมูลตัวตนอัตโนมัติ (Automatic Identification System : AIS) และระบบตรวจสอบและติดตามเรือขนส่งน้ํามัน Real Time Surveillance (RTS) ของกรมสรรพสามิต ซึ่งจะเชื่อมโยงและแลกเปลี่ยนข้อมูลกับระบบวิเคราะห์ข้อมูลขนาดใหญ่ (Big Data) ของ ศรชล. โดยการเชื่อมโยงและแลกเปลี่ยนข้อมูลดังกล่าวเป็นการกระทําเพื่อสนับสนุนภารกิจในการดําเนินการตามอํานาจหน้าที่ของกรมสรรพสามิตและ ศรชล. ให้เกิดการดําเนินงานที่มีประสิทธิภาพ สอดคล้องกับยุทธศาสตร์ของกรมสรรพสามิต ในการขับเคลื่อนเศรษฐกิจด้วยภาษีสรรพสามิต มุ่งเน้น สิ่งแวดล้อม สังคม และธรรมาภิบาล สร้างมาตรฐานสากล เดินหน้าประเทศไทยสู่ความยั่งยืน